Document ID: /roh_data/filtered/fineweb-2-filterrobots_roh.jsonl.gz/65307

Midada dal clima oravant tut en Svizra
- Glindesdi, 28.8.2017, 14:33
En Svizra è la midada dal clima da sentir pli ferm ch'en autras regiuns dal mund, quai tenor las analisas da l'Uffizi federal per l'ambient.
Cumpareglià cun la media mundiala saja la temperatura en Svizra creschida per il dubel dapi l'entschatta da las mesiraziuns il 1864. Quai cun in augment da 2 grads.
Las consequenzas sajan tranter auter crudadas da crappa sco l'emna passada a Bondo en Bregaglia. Ils glatschers giajan enavos e la schelira permanenta daventia instabila. L'uffizi federal ha preschentà oz recumandaziuns per mesiras en quest connex.
RR novitads 15:00